Ny etagebebyggelse, [adresse] 14-16 
BESLUTNING 
Ritt Andresen, Ove Poulsen, Peter Jepsen, Carlo Clausen, Lucas Hansen og Noah Iversen 
Ritt Friis kunne tiltræde indstillingen med bemærkning om, at man har noteret sig, at bygherren er 
imødekommende over for ønsket om etablering af flere cykelparkeringspladser.  
 
Mathias Klausen kunne ikke tiltræde indstillingen.  
Tilladelse til at opføre ny etagebebyggelse med 18 boliger på [adresse] 14-16 Aarhus C. 
RESUMÉ 
Der er søgt om tilladelse til at opføre en ny etagebebyggelse i 5 etager med 18 boliger med altaner og en 
tagterrasse og græstag på [adresse] 14-16.    
 
Byggeriet opføres som et forhus og et baghus i henholdsvis 5 og 4 etager, der er forbundet ved et trappe-
/elevatortårn i 5 etager. Etagearealet bliver 1.124 m2, og bebyggelsesprocenten for hele karréen bliver 301. 
Projektet overholder kommuneplanens bestemmelse om etageantal og bebyggelsesprocent.    
 
Ejendommen har været ubebygget siden ca. 2007, hvor en ældre garagebygning tilhørende [adresse] blev 
nedrevet. Byrådet godkendte i 2010 et projekt med etagebyggeri i 5 etager med erhverv og én bolig.    
 
Der har været gennemført naboorientering, som har resulteret i 2 indsigelser. I indsigelserne peges især på 
skygge- og indbliksgener, parkeringsforhold, og at arkitekturen er dårligt tilpasset de omkringliggende 
bygninger.   
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser.  
Sagens forløb 
05-11-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
Bjarne Dam 
Fremsendes til [adresse] med bemærkning, at Magistraten i mødet den 9. november 2015 anbefaler, at byrådet 
tiltræder Magistratsafdelingen for Teknik og Miljøs indstilling af 3. november 2015.  
 
Rådmand Dagny Jørgensen og Ronja Mathiasen tog forbehold.  
 
 
Borgmester Lars Lassen var forhindret i at deltage i sagens behandling. 
18-11-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 18. november 2015 
30-11-2015 Teknisk Udvalg 
Ritt Andresen, Ove Poulsen, Peter Jepsen, Carlo Clausen, Lucas Hansen og Robin Rasmussen 
kunne tiltræde indstillingen med bemærkning om, at man har noteret sig, at bygherren er imødekommende over for 
ønsket om etablering af flere cykelparkeringspladser.  
Mathias Klausen kunne ikke tiltræde indstillingen. 
